Document ID: 31994R1719

KOMISSION ASETUS (EY) N:o 1719/94,
annettu 14 päivänä heinäkuuta 1994,
naudanliha-alalla säädettyjen palkkiojärjestelmien soveltamista koskevista yksityiskohtaisista säännöistä annetun asetuksen (ETY) N:o 3886/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna komission asetuksella (EY) N:o 1096/94(2), ja erityisesti sen 4 e artiklan 5 kohdan,
sekä katsoo, että
oikeuksien myöntämisestä kansallisista varannoista saatu kokemus on osoittanut, että jäsenvaltiot joutuvat tietyissä tapauksissa vuosina 1993 ja 1994 myöntämään näitä oikeuksia viime hetkellä; oikeuksia korvausta vastaan ja siten myös maksutta kansallisesta varannosta saman kalenterivuoden aikana saaneiden tuottajien asema saattaa huonontua erityisesti siitä syystä, etteivät he ole ajoissa pystyneet mukauttamaan tilojaan oikeuksien kasvaneeseen lukumäärään; tämän vuoksi olisi näille tuottajille annettava lupa vuosien 1993 ja 1994 osalta siirtää ja/tai väliaikaisesti luovuttaa saadut oikeudet korvausta vastaan,
ympäristönsuojelun ja maaseudun säilyttämisen vaatimusten kanssa sopusointuisista maatalouden tuotantomenetelmistä 30 päivänä kesäkuuta 1992 annetun neuvoston asetuksen (ETY) N:o 2078/92(3) 2 artiklassa otetaan käyttöön tuki sellaisia tapauksia varten, joissa tuottaja sitoutuu vähentämään nautakarjan aiheuttamaa kuormitusta rehualayksikköä kohden; tässä yhteydessä ja mainitussa asetuksessa esitettyjen tavoitteiden saavuttamiseksi päätettiin yleisenä periaatteena, että komission hyväksymissä kansallisissa maataloudellis-ympäristöllisissä ohjelmissa olisi edellytyksenä koko ohjelmaan osallistumisen ajan oltava näin vapautuneiden emolehmäpalkkio-oikeuksien käytön lykkääminen; poikkeuksellisesti olisi kuitenkin sallittava vapautettujen oikeuksien käyttö muiden maataloudellis-ympäristöllisten tukitoimenpiteiden yhteydessä ilmenneiden tarpeiden täyttämiseksi ja kun kansalliset laajaperäistämisohjelmat sallivat tämän mahdollisuuden; on myös tarpeen, että tämä muutos ei rajoita oikeutettujen odotusten periaatetta niiden tuottajien taholla, jotka tämän asetuksen voimaan tullessa olivat jo ilmoittaneet viranomaisilleen palkkio-oikeuksiensa siirrosta ja/tai väliaikaisesta luovutuksesta,
maatalouden varhaiseläketukea koskevasta yhteisön järjestelmästä 30 päivänä kesäkuuta 1992 annetun neuvoston asetuksen (ETY) N:o 2079/92(4) eräänä tavoitteena on suosia sitä, että ikääntyneiden maatalousyrittäjien paikalla jatkavat sellaiset maatalousyrittäjät, jotka pystyvät parantamaan säilyvien maatilojen taloudellista elinkelpoisuutta; komission asetuksen (ETY) N:o 3886/92(5), sellaisena kuin se on viimeksi muutettuna asetuksella (EY) N:o 1034/94(6), 33 ja 34 artiklassa säädetään emolehmäpalkkio-oikeuksien rajoituksista, jotka saattavat olla ristiriidassa asetuksessa (ETY) N:o 2079/92 esitettyjen tavoitteiden kanssa; on pelättävissä, että tietyt tuottajat eivät osallistu varhaiseläkeohjelmiin, jos heidän osallistumisensa voi lopullisesti johtaa emolehmäpalkkio-oikeuksien menettämiseen,
tämän vuoksi olisi muutettava asetus (ETY) N:o 3886/92, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan komission asetus (ETY) N:o 3886/92 seuraavasti.
1) Korvataan 32 artiklan a alakohta:
"a) tuottajalle ei anneta lupaa siirtää ja/tai väliaikaisesti luovuttaa oikeuksia seuraavien kolmen kalenterivuoden aikana. Kuitenkin vuoden 1993 ja 1994 osalta tätä säännöstä ei sovelleta sellaisiin oikeuksiin, jotka on saatu kyseisen kalenterivuoden aikana tapahtuneella siirrolla ja/tai väliaikaisella luovutuksella ennen kansallisista varannoista kyseiselle vuodelle myönnettävistä oikeuksista ilmoittamista;"
2) Korvataan 33 artikla seuraavasti:
"33 artikla
Oikeuksien käyttö
Sanotun kuitenkaan rajoittamatta 32 artiklan säännösten soveltamista ja lukuunottamatta:
- tuottajia, jotka osallistuvat komission hyväksymään laajaperäistämisohjelmaan,
tai
- tuottajia, jotka osallistuvat komission hyväksymään varhaiseläkeohjelmaan, joka ei edellytä oikeuksien siirtoa ja/tai väliaikaista luovutusta,
tai
- asianmukaisesti perusteltuja tapauksia,
jos tuottaja ei ole käyttänyt vähintään 50 prosenttia oikeuksistaan kummankaan kahden peräkkäisen kalenterivuoden aikana, jälkimmäisen kalenterivuoden aikana käyttämättä jäänyt osa on maksettava kansalliseen varantoon."
3) Korvataan 34 artiklan 3 kohdan viimeinen virke seuraavasti:
"Jäsenvaltiot voivat kuitenkin säätää komission hyväksymiin varhaiseläkeohjelmiin tai ennen asetuksen (EY) N:o 1719/94 voimaantuloa laajaperäistämisohjelmiin sitoutuneille tuottajille väliaikaisen luovutuksen kokonaiskeston pidennyksestä kyseisten ohjelmien mukaan.
Tuottajille, jotka sitoutuvat asetuksen (EY) N:o 1719/94 voimaantulon jälkeen osallistumaan johonkin laajaperäistämisohjelmaan asetuksen (ETY) N:o 2078/92 2 artiklan 1 kohdan c alakohdassa tarkoitetun toimenpiteen mukaisesti, ei anneta lupaa luopua tilapäisesti ja/tai siirtää oikeuksiaan sitoumusaikana. Tätä kieltoa ei kuitenkaan sovelleta:
- tapauksissa, joissa laajaperäistämisohjelma mahdollistaa oikeuksien siirron ja/tai väliaikaisen luovutuksen sellaisille tuottajille, joiden osallistuminen muihin mainitussa 2 artiklassa tarkoitettuihin toimenpiteisiin kuin laajaperäistämiseen vaatii oikeuksien saamista,
- sellaisten tuottajien osalta, jotka voivat osoittaa toimivaltaisia viranomaisia tyydyttävällä tavalla ilmoittaneensa jo ennen asetuksen (EY) N:o 1719/94 voimaantuloa kyseisille viranomaisille oikeuksien siirrosta ja/tai väliaikaisesta luovutuksesta 2 kohdan mukaisesti."
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä heinäkuuta 1994.

Labels: 9
17
6